[bookmark: _Hlk195780141]PAKALPOJUMA LĪGUMS Nr.BNP/2025/4.1/523/LI
Par paskaidrojuma raksta izstrādi Balvu pilsētas Daugavpils ielas posma un apakšzemes komunikāciju atjaunošanai, Eiropas Savienības kohēzijas politikas programmas 2021.–2027.gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” projekta realizācijas ietvaros

Balvos                                                                                                          Datums skatāms laika zīmogā
(23.04.2025.)

[bookmark: _Hlk154528537]Balvu novada pašvaldība, Reģ.Nr.90009115622, adrese Bērzpils ielā 1A, Balvos, Balvu nov., LV-4501, tās domes priekšsēdētāja Sergeja Maksimova personā, kurš rīkojas, pamatojoties uz Pašvaldību likumu un Balvu novada domes 23.05.2024. saistošajiem noteikumiem Nr.10/2024 “Balvu novada pašvaldības nolikums” (turpmāk – Pasūtītājs), no vienas puses, un

Sabiedrība ar ierobežotu atbildību “KEM”, Reģ.Nr.42403029410, adrese Atbrīvošanas aleja 126, Rēzekne, LV-4601, tās valdes locekļa Mārtiņa Kiščenko personā, kurš darbojas uz statūtu pamata (turpmāk – Izpildītājs), no otras puses,

abi kopā un katrs atsevišķi (turpmāk – Līdzēji), pamatojoties uz Iepirkumu komisijas organizētā atklāta konkursa “Paskaidrojuma raksta izstrāde Balvu pilsētas Daugavpils ielas posma un apakšzemes komunikāciju atjaunošanai” (ID.Nr.BNP 2025/3/ERAF AK) rezultātiem un Sabiedrības ar ierobežotu atbildību “KEM” iesniegto piedāvājumu, noslēdz šādu Pakalpojuma līgumu (turpmāk – Līgums):

1. Līguma priekšmets

1.1. Izpildītājs apņemas, ar savu darbaspēku, tehniku, iekārtām un materiāliem, veikt paskaidrojuma raksta izstrādi (turpmāk – Projektēšana) Balvu pilsētas Daugavpils ielas posma un apakšzemes komunikāciju atjaunošanai (posmā no krustojuma ar Pilsoņu ielu līdz krustojumam ar Bērzpils ielu 575 t/m (divās joslās)), ietverot Zaļā publiskā iepirkuma (ZPI) prasības, atbilstoši Izpildītāja iesniegtajam Pieteikumam dalībai atklātā konkursā (skat. 1.pielikumu) un Tehniskajai specifikācijai (skat. 2.pielikumu), Eiropas Savienības kohēzijas politikas programmas 2021.–2027.gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” projekta realizācijas ietvaros.

1.2. Paskaidrojuma rakstu iesniedz Būvniecības informācijas sistēmā, kā arī Pasūtītājam papīra formā – 3 (trīs) eksemplāros un 1 (vienu) komplektu elektroniski.

1.3. Par atbildīgo projektētāju tiek noteikts sertificētais speciālists ceļu projektēšanā Mārtiņš Kiščenko, sertifikāta Nr.3-01213.

2. Līguma summa un norēķinu kārtība

2.1. Līguma kopēja summa ir 19 723,00 EUR (deviņpadsmit tūkstoši septiņi simti divdesmit trīs eiro, 0 centi) ar PVN, kurā ietilpst pamatsumma 16 300,00 EUR (sešpadsmit tūkstoši trīs simti eiro, 0 centi) bez PVN un PVN 21% – 3423,00 EUR (trīs tūkstoši četri simti divdesmit trīs eiro, 0 centi).

2.2. Samaksa tiek veikta 30 (trīsdesmit) dienu laikā pēc Izpildītāja sagatavota, Līguma noteikumiem atbilstoša rēķina saņemšanas, pirms tam, ievērojot Līguma 2.3.1. un 6.punktā noteikto kartību.

2.3. Rēķina iesniegšanas kārtība:
2.3.1. Izpildītājas, par veikto Projektēšanu, iesniedz Pasūtītājam rēķinu, 20 (divdesmit) darbdienu laikā no paskaidrojuma raksta nodošanas-pieņemšanas akta abpusējas parakstīšanas dienas, pirms tam, ievērojot Līguma 6.punktā noteikto kārtību;
2.3.2. rēķinu Izpildītājs noformē kā strukturētu elektronisko rēķinu un iesniedz Pasūtītājam e-adresē.

2.4. Līguma darbības laikā, apmaksas kārtība nevar tikt mainīta.

2.5. Līguma summā ir iekļauti visi ar Līguma izpildi saistītie izdevumi, t.sk., visi nodokļi, nodevas, administratīvās izmaksas, transporta izdevumi, materiālu un tehnisko līdzekļu (ierīču, iekārtu, mehānismu, instrumentu u.c.) izmaksas, Pakalpojuma iespējamie sadārdzinājumi u.c. cenu izmaiņas, kā arī tādas Pakalpojuma izmaksas, kas nav minētas, bet bez kurām nebūtu iespējama kvalitatīva Līguma izpilde.

3. Līguma izpildes termiņš

3.1. Līguma izpildes termiņš – 10 (desmit) mēnešu laikā no Līguma noslēgšanas (būvvaldes atzīme Būvniecības informācijas sistēmā par paskaidrojuma raksta akceptu). Termiņš, kas skaitāms mēnešos, izbeidzas Līguma izpildes pēdējā mēneša iepriekšējās dienas datumā. Ja izpildes termiņš iekrīt tādā dienā, kurā pēc likuma to nevar izdarīt, tad izpildes laiks pagarinās līdz tai termiņam sekojošai dienai, kurā šāda likumiska šķēršļa nav.

4. Pasūtītāja saistības

Pasūtītāja tiesības:
pieprasīt no Izpildītāja kontroles veikšanai nepieciešamo informāciju;
ja Izpildītāja sniegtais Pakalpojums neatbilst normatīvo aktu vai Līguma prasībām, Pasūtītājs ir tiesīgs Pakalpojumu nepieņemt, prasot atbilstošu Pakalpojuma izpildi;
vienpusēji apturēt Līguma izpildi, ja Izpildītājs pārkāpj Līguma vai normatīvo aktu prasības;
sasaukt sapulci, ja ir radusies nepieciešamība;
ja Izpildītājs neveic Līguma 5.3.1.1. un 5.3.1.2.punktā noteiktā līgumsoda samaksu Līgumā noteiktajā termiņā, Pasūtītājs ir tiesīgs līgumsodu ieturēt no iesniegtā reķina summas (ja attiecināms), par to rakstveidā paziņojot Izpildītājam 5 (piecu) dienu laikā, skaitot no ieturējuma veikšanas dienas;
citas tiesības, kas izriet no attiecīgajiem normatīvajiem aktiem vai Līguma.

Pasūtītāja pienākumi:
kontrolēt Pakalpojuma izpildi;
pārbaudīt Līguma izpildes atbilstību Līguma un normatīvo aktu prasībām;
Līgumā noteiktajā laikā un kartībā, veikt norēķinus par kvalitatīvi izpildītajām saistībām;
nodot Izpildītājam visu nepieciešamo dokumentāciju un sniegt visu nepieciešamo informāciju;
līdzdarboties, Izpildītājam saņemot Pakalpojumam nepieciešamos saskaņojumus, atļaujas;
piedalīties sapulcēs, ja tādas tiek rīkotas;
atturēties no darbībām, kas var traucēt Līguma izpildi, ja vien tas nav saistīts ar Līguma vai normatīvo aktu pārkāpumiem;
citi pienākumi, kas izriet no attiecīgajiem normatīvajiem aktiem vai Līguma.

Pasūtītājs atbild par:
savlaicīgas samaksas veikšanu, ja Pakalpojuma izpilde atbilst Līguma nosacījumiem – par Līguma 2.2.punktā noteikto samaksas termiņu kavējumu (izņemot Līguma 4.1.5.punktā noteikto gadījumu), Izpildītājs aprēķina līgumsodu – 0,1 (nulle veseli viena desmitdaļa) % apmērā no pamatparāda (bez PVN), t.i., no maksājuma daļas, kas nav samaksāta Līgumā noteiktajā laikā un apmērā par katru nokavēto darba dienu, bet kopumā ne vairāk kā 10 (desmit) % no pamatparāda (bez PVN); līgumsodu Pasūtītājs samaksā 30 (trīsdesmit) dienu laikā pēc Izpildītāja rakstiska pieprasījuma un rēķina iesniegšanas vai nosūta motivētu atteikumu; šajā gadījumā Izpildītājs, 5 (piecu) darba dienu laikā pēc atteikuma saņemšanas, izskata Pasūtītāja argumentus un paziņo par līgumsoda atsaukšanu vai atkārtoti – par līgumsoda piemērošanu;
Pakalpojuma sniegšanai nepieciešamās informācijas un dokumentu savlaicīgu nodošanu Izpildītājam;
kaitējumu, kas Pasūtītāja vainas dēļ, nodarīts Izpildītājam vai trešajām personām; netiešie zaudējumi nav jāatlīdzina;
finansējuma nodrošināšanu.
5. Izpildītāja saistības

Izpildītāja tiesības:
Līgumā noteiktajā laikā un apmērā saņemt atlīdzību par kvalitatīvi un pilnā apjomā izpildītām saistībām;
laicīgi saņemt no Pasūtītāja visu Līguma izpildei nepieciešamo informāciju un dokumentus (ja nepieciešams);
netraucēti piekļūt objektam;
sasaukt sapulci, ja ir radusies nepieciešamība;
citas tiesības, kas izriet no attiecīgajiem normatīvajiem aktiem vai Līguma.

Izpildītāja pienākumi:
pēc Pasūtītāja pieprasījuma, bet ne vēlāk kā uzsākot Līguma izpildi, Izpildītājs iesniedz Pakalpojuma izpildē iesaistīto apakšuzņēmēju (ja tādus plānots iesaistīt) sarakstu, kuru veikto darbu/ sniegto pakalpojumu vērtība ir vismaz 10 000 (desmit tūkstoši) eiro (bez PVN) vai lielāka, norādot apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma; sarakstā norāda arī Izpildītāja apakšuzņēmēju apakšuzņēmējus; Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojuma sniegšanā;
savlaicīgi pieprasīt no Pasūtītāja visu nepieciešamo informāciju un dokumentus Līguma sekmīgai izpildei;
piedalīties sapulcēs, ja tādas tiek rīkotas;
sadarboties ar Pasūtītāju un tā pārstāvjiem;
izpildīt līgumsaistības Līgumā paredzētajā termiņā, apjomā un kvalitātē;
ievērot iepirkuma procedūrā iesniegtā piedāvājuma nosacījumus;
piemērot Zaļā publiskā iepirkuma (ZPI) prasības, atbilstoši Ministru kabineta 20.06.2017. noteikumu Nr.353 “Prasības zaļajam publiskajam iepirkumam un to piemērošanas kārtība” 2.pielikuma 1.1.apakšpunkta “ZPI prasības un kritēriji ceļu projektēšanai, būvniecībai un uzturēšanai” A. sadaļas “ZPI prasības un kritēriji sīkām būvprojekta tehniskajām un izpildes prasībām” Tehniskās specifikācijas prasībai A1. “Zemas temperatūras asfalts”.
paskaidrojuma raksts iesniedzams, atbilstoši projektēšanas uzdevumā noteiktajam; materiālu tehniskajās specifikācijās un darbu apjomu tabulās detalizēti jānorāda to kvalitātes līmenis; materiālu tehniskās specifikācijas jāizstrādā, atbilstoši Publisko iepirkumu likuma (turpmāk – PIL) 20.panta prasībām;
paskaidrojuma raksta darbu apjomos nevar tikt norādīta specifiska izcelsme, īpašs process, kas raksturo tikai kāda konkrēta piegādātāja preces vai pakalpojumus, zīmolu, patentus vai specifiskus preču veidu; izņēmuma gadījumos, ja tas ir izšķiroši svarīgi iepirkuma līguma priekšmeta pastāvēšanai, šādu norādi var iekļaut, ja nav iespējams sagatavot pietiekami precīzu un skaidru iepirkuma līguma priekšmeta aprakstu saskaņā ar PIL 20.panta piekto daļu; tādā gadījumā, norādi lieto kopā ar vārdiem “vai ekvivalents”; par izņēmuma gadījumiem, kas ir izšķiroši svarīgi iepirkuma līguma priekšmeta pastāvēšanai, projektētājs iesniedz pasūtītajam aprakstu, pamatot izšķirošu nozīmi visām projektētāja norādītajām konkrētu piegādātāju precēm vai pakalpojumiem, zīmoliem, patentiem vai specifiskajiem preču veidiem;
paskaidrojuma rakstu izstrādāt, ievērojot Būvniecības likumā noteiktos būvniecības principus (4.pants) un būtiskās būvei izvirzāmās prasības (9.pants), kā arī atbilstoši būvniecību reglamentējošajiem normatīvajiem aktiem, pašvaldības teritorijas attīstības plānošanas dokumentiem un labai profesionālajai praksei tādā apjomā, lai būtu iespējams noteikt izbūvējamās būves atbilstību normatīvajiem aktiem un citām izvirzītajām prasībām, un nodrošināt būvdarbu veicējam pietiekamu informāciju būvdarbu veikšanai;
savlaicīgi informēt Pasūtītāju par objektīviem apstākļiem, kas radušies un kavē saistību izpildi, saskaņojot tālāko rīcību;
pēc Pasūtītāja pieprasījuma, sniegt atskaiti par Pakalpojumu; Izpildītājs atskaiti var iesniegt arī pēc savas iniciatīvas;
pieņemt izpildei vai motivēti noraidīt Pasūtītāja prasības attiecībā uz izstrādājamo dokumentāciju;
nodrošināt Līguma izpildes procesā visu nepieciešamo dokumentu sagatavošanu un iesniegšanu Pasūtītājam;
pēc Pasūtītāja pieprasījuma, sniegt visu nepieciešamo informāciju/ dokumentus saistībā ar Līguma izpildi;
nodrošināšanai visas nepieciešamās dokumentācijas un informācijas savlaicīgu nodošanu Pasūtītājam;
nodrošināt pieļauto kļūdu novēršanu, bez papildus samaksas, 10 (desmit) darba dienu laikā vai citā laikā, ja Līdzēji par to ir vienojušies;
uz Pasūtītāja uzdotajiem jautājumiem/ norādītajām izmaiņām, Izpildītājs atbild/ veic izmaiņas bez kavēšanās, bet ne vēlāk kā 10 (desmit) darba dienu laikā no Pasūtītāja jautājuma/ uzdevuma saņemšanas, ja Līdzēji nav vienojušās par citu termiņu;
turpina ar Pasūtītāju sadarboties un sniegt konsultācijas arī būvdarbu procesa laikā; Līguma 5.2.14. un 5.2.15.punktā noteiktie termiņi attiecas uz Izpildītāju arī būvdarbu procesa laikā;
citi pienākumi, kas izriet no Ministru kabineta 19.08.2014. noteikumu Nr.500 “Vispārīgie būvnoteikumi” 36.punkta, kā arī citiem attiecīgajiem normatīvajiem aktiem vai Līguma;

Izpildītājs atbild par:
saistību izpildi, atbilstoši Līgumam:
par Izpildītāja saistību nepienācīgu izpildi vai Līguma 3.1.punktā noteiktā termiņa kavējumu, Pasūtītājs aprēķina līgumsodu – 0,1 (nulle veseli viena desmitdaļa) % apmērā no Līguma summas (bez PVN) jeb no galvenā saistību apmēra par katru nepienācīgas izpildes vai katru kavēto izpildes darba dienu, bet kopumā ne vairāk kā 10 (desmit) % no Līguma summas (bez PVN); līgumsodu Izpildītājs samaksā 30 (trīsdesmit) dienu laikā pēc Pasūtītāja rakstiska pieprasījuma un rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) darba dienu laikā pēc atteikuma saņemšanas, izskata Izpildītāja argumentus un paziņo par līgumsoda atsaukšanu vai rīkojas saskaņā ar Līguma 4.1.5.punktu; līgumsoda samaksa neatbrīvo Izpildītāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
par Līguma 5.2.1. un/ vai 8.punktā noteikto pienākumu neizpildi, Pasūtītājs aprēķina līgumsodu –150,00 EUR (viens simts piecdesmit eiro, 0 centi) apmērā par katru konstatēto gadījumu; līgumsodu Izpildītājs samaksā 30 (trīsdesmit) dienu laikā pēc Pasūtītāja rakstiska pieprasījuma un rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) darba dienu laikā pēc atteikuma saņemšanas, izskata Izpildītāja argumentus un paziņo par līgumsoda atsaukšanu/ apmēra izmaiņām vai rīkojas saskaņā ar Līguma 4.1.5.punktu (ja attiecināms); līgumsoda samaksa neatbrīvo Izpildītāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
par līgumsaistību neizpildi vispār, Pasūtītājs aprēķina līgumsodu – 3500,00 EUR (trīs tūkstoši pieci simti eiro, 0 centi) apmērā; līgumsodu Izpildītājs samaksā 30 (trīsdesmit) dienu laikā pēc Pasūtītāja rakstiska pieprasījuma un rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) darba dienu laikā pēc atteikuma saņemšanas, izskata Izpildītāja argumentus un paziņo par līgumsoda atsaukšanu vai atkārtoti – par līgumsoda piemērošanu; ja Pasūtītājs piemēro līgumsodu par līgumsaistību neizpildi vispār, tas Līguma 5.3.1.1.punktā norādīto līgumsodu nepiemēro;
apakšuzņēmēju saistībām, kā arī viņu pieļautajām kļūdām/ pārkāpumiem;
Būvniecības likuma 19.panta pirmajā daļā un 19.2 panta pirmajā un astotajā daļā noteikto;
kaitējumu, kas Izpildītāja vainas dēļ, Pakalpojuma izpildes laikā, nodarīts Pasūtītājam un/ vai trešajām personām.

6. [bookmark: _Hlk26968420]Pakalpojuma nodošanas un pieņemšanas kārtība

6.1. [bookmark: _Hlk128009250]Paskaidrojuma rakstu Izpildītājs izstrādā elektroniski un pievieno Būvniecības informācijas sistēmā.
6.2. [bookmark: _Hlk128008770]Būvvalde, 10 (desmit) darbdienu laikā pēc paskaidrojuma raksta saņemšanas, izskata to, pieņem lēmumu un izdara Būvniecības informācijas sistēmā atbilstošu atzīmi par paskaidrojuma raksta akceptu vai atteikumu akceptēt.
6.3. [bookmark: _Hlk128009316]Izpildītājs, pēc būvvaldes izdarītās atzīmes Būvniecības informācijas sistēmā par paskaidrojuma raksta akceptu, iesniedz Pasūtītājam Projektēšanas Pakalpojuma nodošanas-pieņemšanas aktu, kas noformēts atbilstoši Līguma 3.pielikumam (pielāgojot, pēc nepieciešamības):
6.3.1. aktā norāda būvvaldes atzīmes izdarīšanas Būvniecības informācijas sistēmā par paskaidrojuma raksta akceptu datumu un dokumenta numuru;
6.3.2. aktam pievieno paskaidrojuma rakstu papīra formā 3 (trīs) eksemplāros un 1 (vienu) eksemplāru elektroniskā formātā (skaidrojošais apraksts MS Word, būvdarbu apjomi MS Excel un rasējumi dwg formātā, saskaņā ar LBN prasībām), ja tas nav iesniegts Pasūtītājam iepriekš.
6.4. Pasūtītājs Izpildītāja iesniegto Projektēšanas Pakalpojuma nodošanas-pieņemšanas aktu paraksta 10 (desmit) darbdienu laikā no tā saņemšanas dienas, ja izpilde ir atbilstoša Līguma un jomu regulējošo normatīvo aktu prasībām.

7. Izmaiņas līgumā, tā darbības izbeigšana

7.1. [bookmark: _Hlk30929754]Ievērojot Publisko iepirkumu likuma 61.pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma dokumentos noteikto mērķi) un atbilst kādam no turpmāk minētajiem gadījumiem:
7.1.1. grozījumi ir nebūtiski;
7.1.2. grozījumi ir būtiski un tiek izdarīti šādos gadījumos:
7.1.2.1. Pasūtītājs ir būtiski papilelinājis projektēšanas apjomu un/ vai noteicis papildus Projektēšanas daļu/ sadaļu izstrādi, kas nebija iekļautas sākotnējā iepirkuma procedūrā – šajā gadījumā, Pasūtītājs, izvērtējot situāciju, piemēro PIL 61.panta trešās daļas 2.punktu vai 61.panta piekto daļu, vai veic iepirkumu;
7.1.2.2. saistību izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Izpildītāja vainas dēļ; Izpildītājs iesniedz paskaidrojumu un pierādījumus apstākļiem, kas būtiski ietekmējuši saistību izpildi un nav radušies Izpildītāja vainas dēļ;
7.1.2.3. Līguma izpildi ir kavējis Pasūtītājs no Izpildītāja neatkarīgu iemeslu dēļ;
7.1.2.4. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
7.1.2.5. saistību izpildi ir kavējusi trešo personu darbība vai bezdarbība;
7.1.2.6. Pasūtītājs ir apturējis Pakalpojuma izpildi finansējuma trūkuma dēļ;
7.1.2.7. nepārvaramas varas gadījumā, t.i., ārkārtēju un nenovēršamu apstākļu (piemēram, stihiskas nelaimes, ugunsgrēks, avārija, katastrofa, epidēmija, pandēmija, kara darbība, okupācija, terorakts, streiks, sankcijas, iekšējie nemieri, blokāde, embargo, varas un pārvaldes institūciju rīcība, normatīvie akti, kas būtiski ierobežo un aizskar Līdzēju tiesības un ietekmē uzņemtās saistības, veselības aprūpes ārkārtas situācijas, valsts iestāžu rīcība) gadījumā, kuru dēļ nav iespējams pildīt līgumsaistības, kā rezultātā viens Līdzējs rada zaudējumus otrai;
7.1.3. neatkarīgi no tā, vai Līguma grozījumi būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 10 (desmit) % no sākotnējās Līguma summas.

7.2. Līguma summas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 (piecdesmit) % no sākotnējās Līguma summas attiecībā uz katru gadījumu, kas minēts PIL 61.panta trešās daļas 2. un 3.punktā.

7.3. Līguma grozījumu veikšanas kārtība:
7.3.1. [bookmark: _Hlk125203934]jebkurām Līguma izmaiņām jābūt ar faktiem argumentētām un ar aprēķiniem pamatotām;
7.3.2. Līguma izpildes termiņu var pagarināt par laiku, kas atbilst papildus veicamo darbu apjomam vai, kas atbilst termiņam, kādā Līguma izpilde nebija iespējama no Izpildītāja neatkarīgu iemeslu dēļ;
7.3.3. Izpildītājs iesniedz Pasūtītajam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/ pierādošus dokumentus, kā arī Līguma summas/ termiņa izmaiņu aprēķinu (ja attiecināms);
7.3.4. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi;
7.3.5. Pasūtītājs izskata iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 1 (viena) mēneša laikā no iesnieguma un visu pamatojošo dokumentu iesniegšanas, ja konstatē, ka Līguma grozījumi ir pieļaujami;
7.3.6. Izpildītājs nav tiesīgs prasīt Līguma 3.1.punktā noteiktā termiņa pagarinājumu pēc Līguma 3.1.punktā minētā termiņa;
7.3.7. iesniegums par Līguma izpildes termiņa pagarināšanu jāiesniedz ne vēlāk kā 4 (četras) dienas pirms Līguma 3.1.punktā noteiktā termiņa beigām; ja iesniegums par Līguma termiņa pagarināšanu iesniegts, kad atlikušas mazāk kā 4 (četras) dienas, Pasūtītājs Līgumu ir tiesīgs nepagarināt, pamatojoties uz to, ka iesniegums nav iesniegts laikus.

7.4. Līdzēji ir tiesīgi vienpusēji atkāpties no Līguma, brīdinot par to 10 (desmit) darba dienas iepriekš, ja kāds no Līdzējiem ilgstoši (vairāk kā 1 (vienu) mēnesi), bez objektīviem iemesliem, nepilda vai atkārtoti (vairāk kā vienu reizi) pārkāpj Līgumā norādītās saistības.

7.5. Pasūtītājs ir tiesīgas vienpusēji atkāpties no Līguma pirms termiņa, brīdinot par to ne mazāk kā 5 (piecas) darba dienas iepriekš, saskaņā ar Publisko iepirkumu likuma 64.pantu vai Starptautisko un Latvijas Republikas nacionālo sankciju likuma 11.1 panta piekto daļu.

7.6. Līgumu var izbeigt jebkurā laikā, savstarpēji vienojoties.

8. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste 

8.1. Izpildītājs nav tiesīgs bez saskaņošanas ar Pasūtītāju veikt iepirkuma procedūras piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.

8.2. Iepirkuma procedūras piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt iepirkuma procedūras piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas kā personālam, kas tika vērtēts, nosakot saimnieciski visizdevīgāko piedāvājumu.

8.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
8.3.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta pirmajā daļā minētajiem pretendentu izslēgšanas iemesliem;
8.3.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000 eiro, atbilst PIL 42.panta pirmajā daļā minētajiem pretendentu izslēgšanas iemesliem;
8.3.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.5. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus. PIL 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

8.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

8.7. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. PIL 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

8.8. Pasūtītājs pieņem lēmumu atļaut vai atteikt Izpildītāja personāla/ apakšuzņēmēju nomaiņu vai jaunu apakšuzņēmēju iesaistīšanu Līguma izpildē 5 (piecu) darbdienu laikā pēc tam, kad saņemta visa informācija un dokumenti, kas nepieciešami lēmuma pieņemšanai saskaņā ar PIL 62.panta noteikumiem.

8.9. Personāla/ apakšuzņēmēju nomaiņas un/ vai jauna personāla/ apakšuzņēmēju piesaistes izvērtēšanai un saskaņošanai, Izpildītājs iesniedz:
8.9.1. iesniegumu (brīvā formā) par personāla/ apakšuzņēmēju nomaiņas vai jauna personāla/ apakšuzņēmēju iesaistīšanas saskaņošanu;
8.9.2. iesniegumam pielikumā pievieno veidlapu “Pieteikums dalībai atklātā konkursā” (skat. iepirkuma procedūras nolikuma 2.pielikumu), kurā norāda:
· Izpildītājs nosaukumu, adresi, Reģ.Nr., kontaktpersonu;
· atbilstoši konkrētajam gadījumam, aizpilda veidlapas 4., 6., 7. un/ vai 8.2.punktu;
8.9.3. atbildīgā projektētāja nomaiņas gadījuma – veidlapu “Atbildīgā projektētāja CV” (skat. iepirkuma procedūras nolikuma 4.pielikumu), ko aizpilda, atbilstoši iepirkuma procedūras nolikuma 4.20.punkta prasībai, kā arī pievieno atbildīgā projektētāja pieredzi apliecinošus dokumentus.

9. Strīdu risināšanas kārtība

9.1. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolēts. Gadījumā, ja Līdzēji 30 (trīsdesmit) dienu laikā nespēj vienoties, strīds risināms LR spēkā esošo normatīvo aktu noteiktajā kārtībā LR tiesā.

10. Personas datu aizsardzība

10.1. Ja Līguma, un ar to saistīto pienākumu izpildes gaitā, Līdzēju rīcībā nonāk informācija, kas saistīta ar konkrētām fiziskām personām (turpmāk – Personas dati), Līdzēji apņemas:
10.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
10.1.2. bez otra Līdzēja rakstiskas piekrišanas, šos datus trešajām personām izpaust tikai normatīvajos aktos noteiktajos gadījumos; jebkurā gadījumā, par Personas datu nodošanu trešajai personai Līdzēji informē viens otru.

10.2. Līdzēji informē viens otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Līdzējiem vairs nav tiesiska pamata apstrādāt šos datus. Līdzējs, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.

10.3. Pēc Līguma saistību izpildes, Pasūtītājs uzglabā Personas datus tikai normatīvajos aktos paredzēto laika periodu. Apstrādājot datus, Līdzējiem ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot datus ārpus Eiropas Savienības un Eiropas Ekonomiskās zonas robežām.




11. Citi noteikumi

11.1. Līgums ar pielikumiem stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.

11.2. [bookmark: _Toc244397662]Informācijas apmaiņa starp Līdzējiem var notikt gan mutvārdos, gan rakstveidā, saskaņā ar Līguma 11.3. un 11.4.punktā norādīto. Informācija, kas saistīta ar Līguma 7., 8. un 9.punktā norādītajiem jautājumiem, notiek tikai rakstveidā.

11.3. Sekmīgai Līguma izpildei, Pasūtītājs un Izpildītājs nozīmē par Līguma izpildi atbildīgās personas:
11.3.1. par Līguma izpildi atbildīgā persona no Pasūtītāja puses:
11.3.1.1. Balvu novada Centrālās pārvaldes Attīstības plānošanas nodaļas projektu vadītāja Arvita Voiciša, tel.64522456, mob.29164755;
11.3.1.2. par jebkāda veida Līguma grozījumiem atbildīgā persona – Balvu novada Centrālās pārvaldes Iepirkumu nodaļas vadītāja Dace Dzērve, mob.28319507;
11.3.2. par Līguma izpildi atbildīgā persona no Izpildītāja puses: valdes loceklis Mārtiņš Kiščenko, mob.xxxxxxxx.

11.4. Elektroniskai saziņai un jebkurai elektronisko dokumentu apritei, neatkarīgi no to juridiskā spēka:
11.4.1. juridiska persona izmanto oficiālo elektronisko adresi;
11.4.2. fiziska persona izmanto oficiālo elektronisko adresi vai e-pasta adresi: dome@balvi.lv .

11.5. Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošās likumdošanas.

12. Līdzēju rekvizīti un paraksti

